Vaccinarea cu AstraZeneca pentru femeile însărcinate, suspendată în mai multe orașe din Brazilia.
Sao Paulo și Rio suspendă vaccinarea cu AstraZeneca pentru femeile însărcinate. Decizia a venit în urma recomandării agenției de reglementare Anvisa, care a raportat un "incident". Ministerul Sănătății investighează moartea la Rio de Janeiro a unei femei însărcinate care a primit vaccinul AstraZeneca.
Multe state braziliene, inclusiv cele din Sao Paulo și Rio de Janeiro, au anunțat, marți, că au suspendat vaccinarea femeilor însărcinate cu serul anti-Covid al AstraZeneca, în urma recomandării agenției de reglementare Anvisa, în urma unui "incident", notează Le Figaro.Potrivit ziarului Folha De S. Paulo, Ministerul Sănătății investighează moartea la Rio de Janeiro a unei femei însărcinate care a primit vaccinul AstraZeneca, informații încă neconfirmate de către autorități AFP.Aceste suspendări apar într-un moment în care utilizarea vaccinului AstraZeneca a fost restricționată în majoritatea țărilor UE din cauza cazurilor foarte rare de tromboză pe care le poate provoca, alimentând neîncrederea semnificativă în rândul publicului larg.Luni seara, Anvisa recomandase "suspendarea imediată" a vaccinării cu AstraZeneca pentru femeile însărcinate. Agenția de reglementare a susținut într-un comunicat de presă că utilizarea acesteia pentru femeile însărcinate nu se numără printre indicațiile formulate de laborator. "Această recomandare rezultă din vigilența constantă a incidentelor din timpul vaccinării anti-Covid în toată țara", a precizat Anvisa, fără a menționa decesele suspecte din Rio.